હવે આવુ ઊડધુડ લખવાનો વિચાર મને કેમ આવ્યો આવુ તમને થતું હશે. આનું કારણ અમારા રૂમ પાર્ટનર જગદીશ ગેલાની છે. રૂમની તમામ વ્યક્તિઓ એક જગ્યાએથી ટિફિન લઈને ખાઈ તે એકલો કોઈ બીજી જગ્યાએથી. અમે બધા TV9ની નીચે આવેલી ચાની દુકાને ચા પીયે, તે ગોવિંદને ત્યાં એકલો. (કારણ કે ગોવિંદ ચા સારી પકાવે) તો બધા વાળ કપાવવા અમદાવાદ જીવરાજ ચાર રસ્તા સુધી લાંબા થાય અને ભાઈએ બે દિવસ પહેલા નવી દુકાન શોધી છે. મારા આ મિત્ર લુહાણા છે. અને તેમના કારણે હું અડધો લુહાણો થઈ ગયો છું.